Diari Oficial de la Generalitat Valenciana


Sumari del DOGV 9742, del 11-12-2023 (2023/12473)

RESOLUCIÓ de 4 de desembre de 2023, de la Direcció General de Funció Pública, per la qual s'amplia el termini de resolució del concurs general número 51/2023, per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9742

Data del DOGV
:   11-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12850


Data del document
:   04-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 4 de desembre de 2023, de la Direcció General de Funció Pública, per la qual s'amplia el termini de resolució del concurs general número 51/2023, per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat. [2023/12279]  
  
Vista la Resolució de 2 de juny de 2023, de la Direcció General de Funció Pública, per la qual es va convocar concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat (DOGV 9613 / 08.06.2023).  
La base novena del resolc primer de la resolució de l'esmentada convocatòria de concurs 51/2023, estableix que, en el termini màxim de sis mesos comptats a partir de l'endemà de la publicació de la convocatòria, la Direcció General de Funció Pública, dictarà la resolució aprovant la relació definitiva d'adjudicació de llocs i la publicarà en el DOGV.  
L'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, estableix que en el termini màxim de sis mesos a comptar des de l'endemà de la publicació de la convocatòria, la direcció general competent en matèria de funció pública dictarà la resolució aprovant la relació definitiva d'adjudicació de llocs i la publicarà en el Diari Oficial de la Generalitat Valenciana, servint aquesta publicació de notificació a les persones interessades.  
  
L'article 23, de la Llei 39/2015, d'1 d'octubre, del procediment administratiu comú de les administracions públiques disposa que, excepcionalment, quan s'hagen esgotat els mitjans personals i materials disponibles, l'òrgan competent per a resoldre, a proposta, si és el cas, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, no podent ser aquest superior a l'establit per a la tramitació del procediment. Contra l'acord que resolga sobre l'ampliació de terminis, que haurà de ser notificat als interessats, no cabrà cap recurs.  
Considerant l'elevat nombre de sol·licituds presentades, la dificultat tècnica de la seua valoració, a causa de les especificacions en la classificació dels llocs convocats, així com la coincidència temporal amb la finalització dels procediments selectius dels cossos d'administració general, dels processos d'estabilització d'ocupació corresponents a les ofertes d'ocupació pública de 2017 i 2018, per a personal de l'Administració de la Generalitat Valenciana, s'ha d'ampliar el termini per a la resolució del concurs 51/2023.  
Per l'anterior, i fent ús de les atribucions que confereix a aquesta Direcció General de Funció Publica l'art. 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, resolc:  
  
Primer  
Prorrogar tres mesos el termini per a dictar la resolució que aprove la relació definitiva d'adjudicacions de llocs del concurs general número 51/2023 per a la provisió de llocs de treball de direcció i de nivell 24, de naturalesa funcionarial, d'administració general, dels cossos A1-01 superior d'administració, i A2-01 de gestió, de l'Administració de la Generalitat.  
  
Segon  
La present resolució es publicarà en el Diari Oficial de la Generalitat Valenciana, a efectes de notificació a les persones interessades.  
  
València, 4 de desembre de 2023.- El director general de Funció Pública: Javier Lorente Gual.